google/wiki40b huggingface dataset:
Bitka pri Moháči (1526)

Predohra

Fatálna porážka uhorského vojska vedeného kráľom Ľudovítom II. Jagelovským tureckou armádou. Na uhorskej strane sa bitky nezúčastnili vojská sedmohradského vojvodu Jána Zápoľského ani vojská z Chorvátska. Posily z Česka boli v čase bitky ešte len v Stoličnom Belehrade, taktiež pomoc z rakúskych krajín, ktorú prisľúbil arcivojvoda Ferdinand I., sa nedostavila včas. Samo uhorské vojsko bolo navyše malé, málo motivované a jagelovské vedenie nemalo jasne stanovenú taktiku. Zrážka uhorského vojska (asi 25 000 mužov) s viac než dvojnásobne silnejšou a výborne vycvičenou armádou tureckého sultána Süleymana I. (asi 60 000 mužov) dopadla katastrofálne.

Bitka

29. augusta 1526 sa uhorská armáda stretla s osmanským vojskom pri meste Moháč. Keďže hlavný veliteľ uhorskej armády, arcibiskup Pavol Tomori vedel, že jeho armáda má vynikajúcu ťažkú jazdu (zúčastnení boli aj francúzski a iní rytieri), ale iba mizerné ostatné oddiely, stavil všetko na to, že svojím čelným útokom porazí prichádzajúce turecké vojská. Ich nápor dvakrát zastavili heroickou obranou oddiely janičiarov. Tretí útok už nevydržali a uhorská jazda prenikla do tureckého tábora, kde musela zastaviť. To však už na ňu obchvatom zaútočila turecká ľahká jazda. Pre uhorských ťažkoodencov to bola veľmi nevýhodná situácia, keďže boli napadnutí odzadu v priestore, kde neboli schopní manévrovať.
Pechota, ktorú tvorili naverbovaní študenti, tovariši a mestská chudoba, bola zatiaľ takmer kompletne rozdrvená po tom, čo vošla do krížovej paľby osmanského delostrelectva a janičiarov, ktorých rady utvorili obrovskú polmesiacovitú formáciu. Šľachtická jazda „takticky“ ustupovala a pred vyvraždením pechoty ušla. Zaujímavé je, že Turci po víťaznej bitke celú noc čakali na príchod „hlavnej“ uhorskej armády (ktorú v skutočnosti práve porazili) a sultán si ešte dlho po bitke nebol istý, či naozaj zvíťazil, lebo nevedel pochopiť, že proti nemu postavili takú malú armádu. Keď kráľ Ľudovít II. videl, že je boj stratený, utiekol z bojiska. Vo všeobecnom chaose pri kráľovi ostali len dvaja dvorania. Pri prechode cez potok Cseke pri Moháči kráľ spadol z koňa a utopil sa. Jeho osobou vymrela uhorsko-česká vetva jagelovskej dynastie. Okrem kráľa v boji alebo pri úteku zomrela veľká časť vysokej šľachty a cirkevných hodnostárov.

Následky

Po víťazstve pri Moháči sa Turkom otvorila cesta do Uhorska. Už v septembri 1526 dobyli a vyplienili Budín, Pešť a okolité kraje. Uhorsko sa zredukovalo na Kráľovské Uhorsko (teda najmä Slovensko a Burgenland) a Bratislava sa stala jeho hlavným mestom, Trnava sa stala jeho hlavným cirkevným sídlom (presídlil do nej ostrihomský arcibiskup s kapitulou). Turecká okupácia Dolného Uhorska (teda územie dnešného Maďarska) trvala až do roku 1683, kedy bolo turecké vojsko pri Viedni porazené (12. september 1683) a postupne bolo z územia Slovenska i Maďarska vytlačené. Bitku pri Moháči považuje väčšina historikov v oblasti Strednej Európy za symbolický koniec obdobia stredoveku.
La Groise

Poloha

Obec má rozlohu 9,38 km². Najvyšší bod je položený 186 m n. m. a najnižší bod 138 m n. m.

Obyvateľstvo

Počet obyvateľov obce je 461 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Petr Tenkrát

Petr Tenkrát (* 31. máj 1977, Kladno) je český reprezentant v ľadovom hokeji. Hráva na poste útočníka. Meria 182 cm a váži 83 kg (2006).

Klubový hokej

V sezóne 2006/07 bol hráčom klubu NHL Boston Bruins.
Gez

Poloha

Obec má rozlohu 3,89 km². Najvyšší bod je položený 1 004 m n. m. a najnižší bod 518 m n. m.

Obyvateľstvo

Počet obyvateľov obce je 296 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Écoust-Saint-Mein

Poloha

Obec má rozlohu 8,43 km². Najvyšší bod je položený 117 m n. m. a najnižší bod 84 m n. m.

Obyvateľstvo

Počet obyvateľov obce je 494 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Hudobné vydavateľstvo

Hudobné vydavateľstvo je podnik v odbore hudobného priemyslu, ktorý sa zaoberá vydávaním a predajom hudobných nosičov s hudobnými nahrávkami od rôznych hudobníkov a hudobných skupín, ako aj hudobnín a hudobnej literatúry.
Dôležitou postavou každého hudobného vydavateľstva je A&R manager (Artist & Repertoire), ktorého úlohou je objavovať nových hudobníkov. A&R manager počúva rôzne demonahrávky a sleduje i ďalšie zdroje (médiá, koncerty) a rozhoduje, či je tvorba daného umelca vhodná pre publikovanie.
Ďalšou fázou činnosti hudobného vydavateľstva je vytvorenie zdrojovej nahrávky v nahrávacom štúdiu. Táto nahrávka potom slúži ako predloha pre výrobu hudobných nosičov (CD). Hneď ako sú dátové nosiče vyrobené, hudobné vydavateľstvo sa stará o distribúciu nahrávok do jednotlivých obchodov.
Už v okamihu výroby dátových nosičov hudobné vydavateľstvo zabezpečuje propagáciu novej nahrávky, prezentuje skupinu alebo hudobníka v rôznych médiách potenciálnym zákazníkom. Na prezentáciu sa používajú rôzne prostriedky – televízia, rozhlasové vysielanie, tlačové médiá a ďalšie. Prezentácia nemá za úlohu zaistiť iba predaj hudobných nosičov, ale aj vytvoriť pozitívny dojem o hudobníkovi alebo skupine.
Salmán ibn Abd al-Azíz

Rodina

Otcom Salmána je rovnako ako v prípade väčšiny predchádzajúcich saudských kráľov Abd al-Azíz ibn Saud. Jedným z jeho synov je astronaut Sultán bin Salmán, ktorý sa zúčastnil piateho letu raketoplánu Discovery v júni 1985.
Boskoopské

Kultúra

Jabloň sa neodporúča vysádzať v suchých pôdach, kvôli jej veľkým potrebám vlahy oceňuje najmä mokrade a je veľmi silná, ale nemôže stať v mraze (plody majú sklon k prasknutiu).
Kultivar ma zlú kvalitu peľu, pretože je to triplodná jabloň, preto treba rozvíjať celý rad kompatibilných odrôd ako je James Grieve, Melba a Reine des Reinette.
Zber jabĺk býva v polovici októbra, doba skladnosti je od novembra do marca.
Dodona

Dodona bola prastará Diova veštiareň v strednom Épeire na úpätí pohoria Tomaro (dnešného pohoria Olytsikas).
Koruhva

Koruhva je typ vexila, zvislá zástava, odvodená od vlajky, resp. zástavy. Je pevne spojená s priečnym rahnom, je dlhšia ako 2 : 3 a vztyčuje sa na stožiar. Nie je však určená na vianie, používa sa na miestach, kde neveje vietor, napríklad na uzatvorených nádvoriach. Často sa používa ako stolová koruhva.
Grandchamp (Haute-Marne)

Poloha

Obec má rozlohu 4,78 km². Najvyšší bod je položený 350 m n. m. a najnižší bod 251 m n. m.

Obyvateľstvo

Počet obyvateľov obce je 83 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Eleonóra Habsburská (1534 – 1594)

Životopis

Narodila sa ako ôsme dieťa cisára Ferdinanda I. a Anny Jagelovskej.
Krátko po jej narodení sa s Eleonórou počítalo ako s nevestou budúceho saského kurfirsta Jána Fridricha II. (1529 – 1595). Rozdiely v náboženstve však tento plánovaný sobáš znemožnili ešte v čase jej detstva. Eleonóra sa potom už vydávať nechcela. Na prianie svojho otca sa však roku 1561 vydala za mantovského vojvodu Viliama I. Gonzagu (* 1538 – † 1587). Zomrela v roku 1594 a bola pochovaná v Mantove.
Saint-Martin-d’Arrossa

Poloha

Obec má rozlohu 18,43 km². Najvyšší bod je položený 810 m n. m. a najnižší bod 100 m n. m.

Obyvateľstvo

Počet obyvateľov obce je 460 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Biermes

Poloha

Obec má rozlohu 7,96 km². Najvyšší bod je položený 146 m n. m. a najnižší bod 71 m n. m.

Obyvateľstvo

Počet obyvateľov obce je 265 obyvateľov (2009).
Graf vývoja obyvateľstva:
Zdroje: INSEE
Imre Kertész

Život

Keď mal 14 a pol roka, deportovali ho do koncentračného tábora Osvienčim, neskôr do Buchenwaldu. V roku 1948 maturoval v Budapešti. Jeho prvý a najznámejší román  Sorstalanság (v slovenčine Bezosudovosť) bol po dlhom čakaní uverejnený až v roku 1975. Hrdina románu je puberťák, ktorý v nacistickom terore dospieva.  Jeho ďalší román Kaddis a meg nem született gyermekért (1990) je pokračovaním aj odpoveďou na jeho prvý román. V ďalších dielach podáva analýzu osudu jedinca, ktorý je zatlačený do tragických a ponižujúcich pascí východoeurópskych dejín a spoločnosti.
V rokoch 2002 – 2012 žil prevažne v Berlíne, v roku 2012, už postihnutý Parkinsonovou chorobou, sa vrátil do rodnej Budapešti, kde aj na následky svojho ochorenia zomrel.
Futbalista roka FIFA

Futbalista roka FIFA je futbalové ocenenie udeľované Medzinárodnou futbalovou federáciou najlepšiemu futbalistovi sveta v uplynulom kalendárnom roku. V ankete rozhodujú o konečnom poradí hlasy reprezentačných trénerov, kapitánov reprezentačných mužstiev a novinárov. Anketa vznikla v roku 1991, v rokoch 2010 – 2015 sa udeľovalo ocenenie Zlatá lopta FIFA, ktoré vzniklo spojením ankety Zlatá lopta France Football a ankety Futbalista roka FIFA. Od roku 2016 sa vyhlasujú obe ankety znovu samostatne, FIFA pod názvom The Best FIFA Men's Player.
Devízový prísľub

Devízový prísľub bol jediný legálny spôsob ako získať v socialistickom Česko-Slovensku písomné povolenie (banky) na výmenu (istého maximálneho množstva) korún česko-slovenských za devízové prostriedky (valuty), potrebné na cestu do nesocialistických štátov. Z dôvodu nedostatku devíz bola celá procedúra komplikovaná a prísne regulovaná. Výnimky neboli povolené ani tým, ktorí devízy dostali zo zahraničia alebo vedeli preukázať zaplatenie pobytu v krajine za železnou oponou cudzincom. Zakázaný bol aj vývoz valút, ktoré občanovi zostali z predchádzajúcej cesty do zahraničia.

Žiadosť o prísľub

Výmenu peňazí povoľovala Štátna banka česko-slovenská (ŠBČS). Banka oznamovala písomne pridelenie alebo nepridelenie "prísľubu" raz ročne - zvyčajne začiatkom roka (od januára do konca marca). Občania si preto podávali žiadosti často už rok dopredu a väčšinou na maximálnu možnú sumu, čo bolo 300 dolárov nezávisle od krajiny alebo dĺžky pobytu. Normálny občan bez vplyvu (nečlen KSČ) a bez známostí v období normalizácie preto naň čakal aj niekoľko rokov. Devízový prísľub sa udeľoval na celý rok a preto pri zdôvodnení, že banka nemá dostatok devíz, ho podávali občania s periodicitou každý rok, s nádejou, že sa situácia zmení. Žiadosť mohol podať každý, no takzvaným nespoľahlivým osobám (ľuďom kritickým k režimu, náboženským predstaviteľom a pod.) sa spravidla neudeľoval s odôvodnením, že ich vycestovanie "nie je v súlade so štátnymi záujmami ČSSR".

Cena valút

Na základe tohto "prísľubu" (a iných dokladov) mohol občan prísť do banky a vymeniť si koruny za valuty. Podľa oficiálneho kurzového lístka bola koruna veľmi silná (od 1971 bol kurz 6,63 Kčs za dolár od 1973 5,92 Kčs za dolár v roku 1987 5,45 Kčs za dolár), čo by bolo pre žiadateľa veľmi výhodné. Dopyt občanov po devízových prostriedkoch prevyšoval šesťnásobne objem celkového zdrojového krytia určeného na súkromné cesty a preto pre nich platila takzvaná "prirážka na rozvoj cestovného ruchu". Výsledná prirážka k oficiálnemu kurzu západných mien uvedená v kurzovom lístku ŠBČS pri cestách do kapitalistickej cudziny predstavovala 293,75 %. Občan, ktorý mal šťastie a dostal od ŠBČS devízový prísľub zaplatil skoro štvornásobok oficiálneho kurzu, čo bola aj približná cena, za ktorú sa predávali tuzexové koruny (bony).

Colné vyhlásenie

Za perzekúcie colníkov a pasovej kontroly na hraniciach pri cestách do kapitalistickej cudziny si občania museli ešte zaplatiť formou kolkov na colnom a devízovom vyhlásení. Pri pobyte nad štyri dni to bolo tristo korún. Aby občania v zahraničí neprišli k cudzej menej museli pri prechode hranice predložiť vyplnené tzv. colné prehlásenie. Vývoz Kčs a akýchkoľvek cenných predmetov zo zlata, striebra, elektroniky, kožených búnd a podobne bolo potrebné v tomto vyhlásení zapísať a doviezť späť domov.
Abovsko-turnianska župa (Uhorsko)

Hlavné mestá

Po zlúčení oboch žúp v roku 1881 hlavným mestom sa stali Košice. V roku 1918 sa župa rozpadla, čo bolo definitívne potvrdené Trianonskou mierovou zmluvou v roku 1920. V Maďarsku sa hlavným mestom stalo Szikszó a v česko-slovenskej časti Košice. V roku 1923 v ČSR táto župa zanikla. Počas druhej svetovej vojny boli hlavným mestom opäť Košice. V období medzi rokmi 1945 a 1950 to bolo Szikszó.
Anton Neuhäusler

Anton Neuhäusler (* 20. február 1919, Mníchov) je nemecký filozof, profesor v Mníchove, zástanca empiricky fundovanej metafyziky, ktorá z bezpečných faktov logicky odvodzuje závery týkajúce sa podstaty a základu bytia, alebo legitimuje pokusy o pravdepodobnostné riešenia. Neuhäusler zastáva ďalej psychistickú koncepciu hmoty, ktorou sa pokúša prekonať dualizmus duše a tela a problém vzniku pocitu.
Večný šach

Večný šach je situácia v šachu, kedy jedna zo strán opakovane šachuje súperovho kráľa tak, že súper nemá možnosť šachovanie prerušiť. Toto šachovanie ma periodický charakter a väčšinou ho aplikuje strana, ktorá je na tom materiálne horšie. Takéto postavenie je remizové.
Led Zeppelin (album)

LP verzia

(Atlantic – 588171, Vinyl, LP, Album, 1st pressing. Turquoise lettering, UK)

Autorstvo

Poznámka: Potrebné informácie sú uvedené v zozname skladieb
Saint-Léger-de-Fougeret

Poloha

Obec má rozlohu 32,19 km². Najvyšší bod je položený 670 m n. m. a najnižší bod 304 m n. m.

Obyvateľstvo

Počet obyvateľov obce je 289 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Objatie zadarmo

Objatie Zadarmo (Free Hugs Campaign) je kampaň, ktorá sa objavila na Internete v roku 2004 a v roku 2006 bola spopularizovaná videoklipom. Ide o dobrovoľníkov ktorí ponúkajú objatie na verejných miestach. Kampaň je príkladom milých nezištných skutkov, vykonaných za učelom zlepšiť náladu iným. Jej účelom nie je získavanie mien, telefónnych čisel alebo naväzovanie vzťahov.

História

Video sa na YouTube objavilo 22. septembra 2006, a v decembri 2006 už malo na svojom konte viac než 9 miliónov zhliadnutí. Bolo natočené v Sydney, hlavný hrdina ktorý identifikovaný pod pseudonymom „Juan Mann“ rozdáva objatia v Pitt Street Mall držiac transparent so slovami "FREE HUGS" (Objatie Zadarmo).
Hudba pochádza od Sick Puppies, austrálskej skupiny s ktorou sa "Mann" spoznal rok predtým. Shimon Moore, spevák skupiny Sick Puppies, pracuje v Pitt Street Mall a natočil materiál z ktorého bol videoklip zostrihaný. Počiatočná nedôvera okoloidúcich voči Juanovým zámerom sa rozplýva a čoraz viac ľudí sa necháva objať, dokonca niektorí sa ochotne stávajú dobrovoľnými „objímačmi“ a pomáhajú šíriť ich daľej.
Penzing (Viedeň)

Penzing je štrnásty viedenský obvod. Má rozlohu 33,96 km² a žije tu 83 201 obyvateľov (1. 1. 2007).
Majstrovstvá sveta v hokejbale do 18 a 16 rokov 2008

Majstrovstvá sveta v hokejbale do 18 a 16 rokov 2008 bol prvý turnaj majstrovstiev sveta v hokejbale do 18 a 16 rokov, ktoré organizuje Medzinárodná hokejbalová federácia (ISBHF). Konal sa v dňoch od 4. – 8. júna 2008 vo Zvolene, na Slovensku. Majstrovstvá sveta do 18 a 16 rokov vznikli v nadväznosti na Majstrovstvá Európy do 18 a 16 let. Víťazom v kategórii U18 a v kategórii U16 sa stali hokejbalisti Kanady.
Saint-Barthélemy (Manche)

Poloha

Obec má rozlohu 6,81 km². Najvyšší bod je položený 308 m n. m. a najnižší bod 165 m n. m.

Obyvateľstvo

Počet obyvateľov obce je 343 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Paulinet

Polohopis

Paulinet má rozlohu 73,75 km². Najvyšší bod je položený 704 m n. m. a najnižší bod 360 m n. m.

Obyvateľstvo

Paulinet má 538 obyvateľov (2009).
Graf vývoja obyvateľstva:
Zdroje: INSEE
Vitrac (Puy-de-Dôme)

Poloha

Obec má rozlohu 13,23 km². Najvyšší bod je položený 759 m n. m. a najnižší bod 393 m n. m.

Obyvateľstvo

Počet obyvateľov obce je 329 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Villons-les-Buissons

Poloha

Obec má rozlohu 3,76 km². Najvyšší bod je položený 75 m n. m. a najnižší bod 58 m n. m.

Obyvateľstvo

Počet obyvateľov obce je 699 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Peter Révai

Životopis

Pochádzal z turčianskeho rodu Révai, jeho otec bol barón Michal Révai a matka Anna Bakičová. Vzdelanie získaval v Bardejove, Jihlave, pravdepodobne i vo Viedni a v rokoch 1589 – 1591 tiež v Štrasburgu, kde získal titul magistra filozofie. Od roku 1598 bol dedičným županom Turčianskej stolice, od roku 1601 kráľovským komisárom, v roku 1610 bol kráľovským dvormajstrom, od roku 1615 hlavným dverníkom a od roku 1619 stolníkom. Mal pomerne rozsiahly rozhľad vo filozofii a histórii, ovládal rečnícke umenie, viacero jazykov, vybudoval si bohatú knižnicu, a vďaka tomuto všetkému sa stal uznávanou politickou a kultúrnou osobnosťou. Bojoval vo vojne s Osmanskou ríšou (Ostrihom, Vyšehrad, Fiľakovo, Novohrad). Stal sa tiež jedným z vedúcich predstaviteľov evanjelickej šľachty, podporoval náboženskú literatúru. Zomrel v Trenčíne, no pochovaný bol napokon v Martine.

Tvorba

Jeho básnické a historické dielo ovplyvnilo neskoršiu slovenskú historiografiu a národoobranné diela. Literárne sa začal prejavovať už počas štúdií v Štrasburgu, prvé dielo (okrem magisterskej dišputy) mu vyšlo v roku 1592 (stať Velezrada). Ako prvý uhorský historik objasňoval starobylosť Slovanov. Vo svojich dielach prezentoval Uhorsko ako mnohonárodnostný štát. S úradníkmi svojho panstva viedol korešpondenciu v kultivovanej slovenčine.
Slovenské národné hádzanárske mužstvo na Majstrovstvách sveta v hádzanej mužov 2009

Slovenské národné hádzanárske mužstvo na Majstrovstvách sveta v hádzanej mužov 2009 reprezentovalo Slovensko na Majstrovstvách sveta v hádzanej mužov 2009, ktoré sa uskutočnili v Chorvátsku. Po prvýkrát v histórii Majstrovstiev sveta sa zúčasnilo aj Slovensko. Skončilo na 10. mieste, čo je výborný úspech.

Pred Majstrovstvami sveta

Slovenské mužstvo bolo od 2. do 7. januára na sústredení v Hlohovci. Odohralo tam modelovaný zápas s domácim tímom MŠK Hlohovec, v ktorom vyhralo 41:23. Mužstvo pokračovalo prípravu v dňoch 8. až 10. januára v Česku na Novoročnom pohári za účasti 4 tímov zo strednej Európy. Slovenský tím skončil posledný. Prehral 22:26 s Českom, 31:35 s Poľskom a 28:29 s Maďarskom. V dňoch od 11. do 14. januára bol národný tím na sústredení v Bratislave. Počas tohto sústredenia sa zúčastnil na vyhlasovaní ankety o najlepšieho hádzanára Slovenska za rok 2008. Anketu v mužskej kategórii vyhral brankár Richard Štochl, ktorý ju vyhral po štvrtýkrát. Po tomto sústredení išli hráči na Majstrovstvá sveta do Chorvátska. Cestovali autobusom.

Na Majstrovstvách sveta

Slovensko bolo jediným nováčikom Majstrovstiev sveta 2009. Hralo v Skupine A, v Osijeku, v hale Dvorana Gradski vrt s kapacitou 3 600 miest.
Prvý zápas odohralo 17. januára proti Argentíne. Vyhralo 27:25. Slovensko hralo v červených a bielych dresoch. Za postup do skupiny I si slovenské mužstvo rozdelilo prémiu 26 555 EUR.
Po postupe zo zákaldnej skupiny A do štvrťfinálovej skupiny I mohlo slovenský realizačný tím dopísať dvoch nových hráčov. Tím tak nespravil, a ako dôvod uviedol, že nechce narušiť kolektív.

Porušenie večierky a rezignácia trénera

Deň pred posledným zápasom Slovenska na Majstrovstvách sveta 2009 porušili hráči Martin Straňovský, Tomáš Straňovský, Andrej Petro, Csaba Szücs a Radoslav Antl večierku. Tréner Zoltán Heister povedal tieto mená pre to, aby očistil iných. Tréner potom odstúpil. S odstupom času povedal aj príčiny jeho odchodu: cítil, že mužstvo má na viac. Podnetom bolo, že spomínaní hráči porušili večierku.

Po Majstrovstvách sveta

Reprezentácia prišla na Slovensko deň po zápase s Nórskom, 30. januára v skorých ranných hodinách.
Začiatkom februára prestúpil Peter Kukučka z klubu HSG Nordhorn do Kadetten Schaffhausen Handball, kde hráva aj Andrej Petro.
Treize-Septiers

Poloha

Obec má rozlohu 21,84 km². Najvyšší bod je položený 89 m n. m. a najnižší bod 48 m n. m.

Obyvateľstvo

Počet obyvateľov obce je 2 869 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Burebista

Burebista (+ 44 pred Kr.) bol dácky kráľ.
V bojoch najmä s Keltami (Bójovia) vytvoril veľké kráľovstvo s prvkami otrokárskeho zriadenia, ktorého ťažisko bolo v juhozápadnom Sedmohradsku. Územia juhozápadného Slovenska sa zmocnil približne v polovici 1. storočia pred Kr.
Hlavné boje Dákov s keltskými Bójmi sa odohrali v oblasti Neziderského jazera.
Podmanil si tiež niektoré grécke kolónie na pobreží Čierneho mora. Za jeho panovania dosiahla dácka ríša najväčší rozmach.
Sergejs Naumovs

Klubový hokej

V sezóne 2005/06 bol hráčom klubu Torpedo Nižnyj Novgorod v druhej najvyššej ruskej súťaži. Od nasledujúcej hráva za taliansky klub HC Bolzano.

Reprezentácia

Lotyšský tréner Piotr Vorobiov ho nominoval na domáce Majstrovstvá sveta v ľadovom hokeji 2006 v jeho rodnej Rige. Súčasťou reprezentácie bol aj o rok neskôr na šampionáte v Moskve.

Ocenenia

Bol vyhlásený za najlepšieho brankára na šampionátoch kategórie C (1993) a B (Bratislava, 1995).
Guitrancourt

Poloha

Obec má rozlohu 7,32 km². Najvyšší bod je položený 192 m n. m. a najnižší bod 41 m n. m.

Obyvateľstvo

Počet obyvateľov obce je 638 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Prísaha prezidenta Spojených štátov amerických

Text prezidentského sľubu

(Ústava, článok II., odd.1)

Podmienky voliteľnosti prezidenta

Podmienky pre zvolenie za prezidenta upravuje Ústava Spojených štátov, konkrétne:
"Voliteľnou na úrad prezidenta môže byť len osoba, ktorá získala občianstvo Spojených štátov zrodením či mala toto občianstvo v dobe prijatia ústavy, dosiahla vek tridsiatich piatich rokov a býva aspoň štrnásť rokov v Spojených štátoch."
(Ústava, článok II., odd. 1.)
Saint-Michel-de-Boulogne

Poloha

Saint-Michel-de-Boulogne má rozlohu 7,53 km². Najvyšší bod je položený 775 m n. m. a najnižší bod 350 m n. m.

Obyvateľstvo

Saint-Michel-de-Boulogne má 149 obyvateľov (2009).
Graf vývoja obyvateľstva:
Zdroje: INSEE
Saint-Loup-en-Champagne

Poloha

Obec má rozlohu 15,77 km². Najvyšší bod je položený 144 m n. m. a najnižší bod 74 m n. m.

Obyvateľstvo

Počet obyvateľov obce je 245 obyvateľov (2009).
Graf vývoja obyvateľstva:
Zdroje: INSEE